Samtenes
Samtenes (Tagetes) ir kurvjziežu dzimtas ģints, kurā ietilpst 50 viengadīgu vai daudzgadīgu (lielākoties) lakstaugu sugas. To 1753. gadā aprakstīja Kārlis Linnejs. Šo augu dabiskais izplatības areāls ir Meksikā — tie aug no Meksikas ielejas uz dienvidiem un sasniedz pat vairākas citas Latīņamerikas valstis, taču dažas sugas ir naturalizējušās visā pasaulē. Viena suga, Tagetes minuta, dažos reģionos tiek uzskatīta par kaitīgu invazīvu augu.